[image: image1.png]


REPUBLICA MOLDOVA

RAIONUL FĂLEȘTI

CONSILIUL COMUNAL 

PRUTENI

РЕСПУБЛИКА МОЛДОВА

ФАЛЕШТСКИЙ РАЙОН 

СОВЕТ КОММУНЫ 

ПРУТЕНЬ
DECIZIE 03/6
din 08 iunie 2026
Cu privire la inițierea 
procesului de amalgamare voluntară

În temeiul art. 14 alin. (2) lit. k¹) al Legii nr. 436/2006 privind administrația publică locală, art. 8 lit. c) și art. 9 din Legea nr. 225/2023 privind amalgamarea voluntară a unităților administrativ-teritoriale, Hotărârii Guvernului nr. 925/2023 cu privire la aprobarea Metodologiei de amalgamare voluntară a unităților administrativ-teritoriale, Codului administrativ al Republicii Moldova nr. 116/2018, examinând propunerea prezentată de dna Eugenia Cheptea, primarul comunei Pruteni, privind inițierea procesului de amalgamare voluntară,

Consiliul comunal Pruteni 

DECIDE:
1.Se acceptă propunerea prezentată de dna Eugenia Cheptea, primarul comunei Pruteni, privind inițierea procesului de amalgamare voluntară a comunei Pruteni cu:

· satul Năvîrneț;

· comuna Albinețul Vechi;

· satul Musteața;

· comuna Risipeni;

· comuna Horești, din raionul Fălești. (Propunerea se anexează la prezenta decizie).

2.Se inițiază procesul de amalgamare voluntară a comunei Pruteni cu satul Năvîrneț, comuna Albinețul Vechi, satul Musteața, comuna Risipeni și comuna Horești, raionul Fălești.

3.Se deleagă din partea comunei Pruteni, în componența Grupului de Lucru Comun privind amalgamarea voluntară, următorii membri:

1. Cheptea Eugenia – primarul comunei Pruteni;

2. Moisei Evghenia – secretara Consiliului comunal Pruteni;

3. Iacob Grigore – consilier al Consiliului comunal Pruteni.

4.Membrii desemnați în Grupul de Lucru Comun vor pune în aplicare mecanismele prevăzute de actele normative aferente procesului de amalgamare voluntară, vor exercita toate atribuțiile necesare pentru asigurarea legalității, eficienței și transparenței procesului și vor participa la elaborarea documentelor necesare pentru pregătirea proiectului de decizie privind amalgamarea voluntară a unităților administrativ-teritoriale participante.

5.Se împuternicește dna Eugenia Cheptea, primarul comunei Pruteni:

5.1. să aducă la cunoștința autorităților administrației publice locale din satul Năvîrneț, comuna Albinețul Vechi, satul Musteața, comuna Risipeni și comuna Horești prezenta decizie și propunerea de inițiere a procesului de amalgamare voluntară;

5.2. să întreprindă măsurile necesare pentru organizarea și desfășurarea consultărilor publice, în conformitate cu prevederile legislației în vigoare;

5.3. să asigure coordonarea activităților aferente procesului de amalgamare voluntară până la constituirea Grupului de Lucru Comun.

6.Controlul executării prezentei decizii se atribuie Comisiei consultative de specialitate pentru activități economico-financiare, agricultură, amenajarea teritoriului și drept.

7.Prezenta decizie intră în vigoare la data publicării în Registrul de Stat al Actelor Locale și poate fi contestată la Judecătoria Bălți, sediul Fălești, în termen de 30 de zile de la data comunicării, conform prevederilor Codului administrativ al Republicii Moldova nr. 116/2018.

